**Tariful perceput pentru acordarea autorizațiilor și licențelor, pentru analiza solicitărilor de acordare/modificare/prelungire a autorizațiilor de înființare/licențelor,**

**precum și pentru analiza de documentații de la operatorii economici care desfășoară activități în sectorul gazelor naturale este prevăzut în tabelele nr. 3, 4 și 5.**

Tabelul nr. 3 - Tariful pentru acordarea/modificarea autorizațiilor de înființare și licențelor în sectorul gazelor naturale

|  |  |  |  |  |  |
| --- | --- | --- | --- | --- | --- |
| Nr. crt. | Activitate | Criteriu de fundamentare | U.M. | Tariful  (% din valoarea obiectivului) | Tariful - lei/U.M - |
| 1. | Acordare/Modificare autorizații de înființare | Valoarea actualizată a obiectivului conform anexei nr. 3 la Regulamentul pentru acordarea autorizațiilor de înființare și a licențelor în sectorul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 199/2020, cu modificările ulterioare | lei | 0,32 | - |
| 2. | Acordare licență de furnizare gaze naturale/biogaz/biometan | Cantitatea de gaze naturale /biogaz/ biometan estimată a fi furnizată în anul în care se acordă licența | MWh | - | 0,056 |
| 3. | Acordare licență de trader de gaze naturale | Cantitatea de gaze naturale estimată a fi furnizată în anul în care se acordă licența | MWh | - | 0,168 |
| 4. | Acordare licență de furnizare gaze naturale pentru producătorii de gaze naturale | Cantitatea de gaze naturale estimată a fi furnizată în anul în care se acordă licența | MWh | - | 0,168 |
| 5. | Acordare licență de furnizare de GNL | Cantitatea de GNL estimată a fi furnizată în anul în care se acordă licența | t | - | 0,780 |
| 6. | Acordare/Modificare licență de operare a sistemelor de transport al gazelor naturale | Cantitatea de gaze naturale estimată a se transporta în anul în care se acordă/modifică licența | MWh | - | 0,062 |
| 7. | Acordare/Modificare licență de operare a sistemului de distribuție. | Cantitatea de gaze naturale estimată a se distribui în anul în care se acordă/modifică licența | MWh | - | 0,086 |
| 8. | Acordare/Modificare licență de operare a sistemului de înmagazinare subterană a gazelor naturale | Valoarea obiectivului pentru care se solicită acordarea/modificarea licenței | lei | 0,32 | - |
| 9. | Acordare/Modificare licență de operare a conductelor de alimentare din amonte aferente producției de gaze naturale | Valoarea obiectivului pentru care se solicită acordarea/modificarea licenței | lei | 0,32 | - |
| 10. | Acordare/Modificare licență de operare a terminalelor GNL | Valoarea obiectivului pentru care se solicită acordarea/modificarea licenței | lei | 0,32 | - |
| 11 | Acordarea licenţei de administrare a pieţei centralizate |  | lei |  | 10.000 |
| 12. | Acordare/Modificare licență de exploatare comercială a instalațiilor de producere a hidrogenului | Cantitatea de hidrogen estimată a fi produsă în anul în care se acordă licența | MWh | - | 0,056 |

NOTE:

1.Tariful pentru acordarea/modificarea autorizaţiilor de înfiinţare şi a licenţelor în sectorul gazelor naturale nu poate fi mai mic de 2500 lei;

2.Tariful de acordare se datorează inclusiv pentru deciziile de confirmare prevăzute în Regulamentul pentru acordarea autorizaţiilor de înfiinţare şi a licenţelor în sectorul gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 199/2020, cu modificările ulterioare.

3.Tariful pentru modificarea autorizațiilor de înființare/licențelor/ deciziilor de confirmare în sectorul gazelor naturale în cazul schimbării denumirii, formei juridice sau sediului social/profesional al titularului fără modificarea caracteristicilor tehnice reprezintă 25% din tariful de analiză prevăzut în tabelul nr. 4 la pct. 1-3.

Tabelul nr. 4 - Tariful pentru analiza solicitărilor de acordare/modificare/prelungire a autorizațiilor de înființare/licențelor/ **deciziilor de confirmare** în sectorul gazelor naturale

|  |  |  |
| --- | --- | --- |
| Nr.  crt. | Tipul licenței | Tariful  (lei) |
| 1. | Autorizații de înființare-acordare/modificare | 2.500 |
| 2. | Licențe - toate tipurile acordare/modificare | 2.500 |
| 3. | Prelungire a valabilității autorizației de înființare/licenței/deciziilor de confirmare | 2.500 |
| 4. | Emiterea unui duplicat al autorizației de înființare/licenței/deciziilor de confirmare | 125 |

NOTE:

1. Tariful prevăzut în tabelul nr. 4:

**a)** se achită de solicitant anterior depunerii documentațiilor;

b) nu se înapoiază solicitantului în cazul retragerii cererii de autorizare/licențiere/deciziei de confirmare, al clasării documentației, precum și al neacordării autorizației/licenței/deciziei de confirmare;

**c)** se datorează inclusiv pentru deciziile de confirmare prevăzute în Regulamentul pentru acordarea autorizațiilor de înființare și a licențelor în sectorul gazelor naturale, aprobat prin Ordinul președintelui Autorității Naționale de Reglementare în Domeniul Energiei nr. 199/2020, cu modificările ulterioare.

**2.** Tariful pentru analiza solicitărilor de modificare a autorizațiilor de înființare/licențelor/deciziilor de confirmare în sectorul gazelor naturale în cazul schimbării denumirii, formei juridice sau sediului social/profesional al titularului fără modificarea caracteristicilor tehnice reprezintă 25% din tariful de analiză prevăzut în tabelul nr. 4 la pct. 1-3.

Tabelul nr. 5 - Tariful pentru analizarea documentații în sectorul gazelor naturale

|  |  |  |
| --- | --- | --- |
| Nr. crt. | Tipul documentaţiei | Tariful (lei) |
| 1. | Analiza documentaţiei anexate cererii pentru confirmarea unui sistem de distribuţie închis de gaze naturale | 2.500 |
| 2. | Aprobarea deciziei de confirmare a unui sistem de distribuţie închis de gaze naturale | 2.500 |
| 3. | Analiza documentaţiei anexate cererii pentru modificarea deciziei de confirmare a unui sistem de distribuţie închis de gaze naturale | 625 |
| 4. | Modificarea deciziei de confirmare unui sistem de distribuţie închis de gaze naturale în cazul schimbării denumirii, formei juridice sau sediului social/profesional al titularului | 625 |

NOTĂ:

Tariful de analiză prevăzut în tabelul nr. 5:

**a)** se achită de solicitant anterior depunerii documentaţiilor;

**b)** nu se înapoiază solicitantului în cazul retragerii cererii, al clasării documentaţiei, precum şi al refuzului de confirmare a sistemului de distribuţie închis.